Liggaam spoel op Durban-strand uitFoto: ER24 Die liggaam van ŉ man in sy 40’s het Woensdag op ŉ strand in Durban uitgespoel. Russel Meiring, woordvoerder van ER24, het gesê die liggaam het op ŉ strand naby ŉ casino uitgespoel. “Paramedici is na die strand ontbied nadat ŉ omstander die liggaam in vlak water sien dryf het,” het Meiring gesê. “Die man was reeds dood en daar was niks wat paramedici vir hom kon doen nie.” Die polisie was op die toneel en ondersoek die voorval.